CELEX: 62015TN0141
Language: mt
Date: 2015-03-27 00:00:00
Title: Kawża T-141/15: Rikors ippreżentat fis-27 ta’ Marzu 2015 – Ir-Repubblika Ċeka vs Il-Kummissjoni

29.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 213/37
            
         Rikors ippreżentat fis-27 ta’ Marzu 2015 – Ir-Repubblika Ċeka vs Il-Kummissjoni
   (Kawża T-141/15)
   (2015/C 213/62)
   Lingwa tal-kawża: iċ-Ċek
   
      Partijiet
   
   
      Rikorrenti: Ir-Repubblika Ċeka (rappreżentanti: M. Smolek, J. Očková, aġenti)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-Deċiżjoni ta’ Implimentazzjoni tal-Kummissjoni (UE) 2015/103, tas-16 ta’ Jannar 2015, li teskludi mill-finanzjament tal-Unjoni Ewropea ċertu nfiq imġarrab mill-Istati Membri skont il-Fond Agrikolu Ewropew ta’ Garanzija (FAEG) u skont il-Fond Agrikolu Ewropew għall-Iżvilupp Rurali (FAEŻR) (notifikata bid-dokument C(2015) 53), fil-parti tagħha li teskludi l-infiq imġarrab mir-Repubblika Ċeka għal ammont totali ta’ EUR 2 1 23  199,04.
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors, ir-rikorrenti tinvoka żewġ motivi.
   
            
               1.
            
            
               L-ewwel motiv ibbażat fuq il-ksur tal-Artikolu 5 tar-Regolament tal-Kunsill (KE) Nru 479/2008 (1) u tal-prinċipji ta’ ċertezza legali u ta’ aspettattivi leġittimi
               
                           —
                        
                        
                           F’dan ir-rigward, ir-rikorrenti ssostni li, fid-deċiżjoni kkontestata, il-Kummissjoni stabbilixxiet korrezzjoni finanzjarja minħabba n-natura mhux ammissibbli tal-infiq imġarrab skont miżura li ġiet approvata skont il-modalitajiet previsti fl-Artikolu 5 tar-Regolament tal-Kunsill Nru 479/2008, u b’hekk irriżulta l-ksur ta’ din id-dispożizzjoni kif ukoll tal-prinċipji ta’ ċertezza legali u ta’ aspettattivi leġittimi.
                        
                     
         
            
               2.
            
            
               It-tieni motiv ibbażat fuq il-ksur tal-Artikolu 41 tal-Karta tad-Drittijiet Fundamentali tal-Unjoni Ewropea, moqri flimkien mal-Artikoli 11 u 16 tar-Regolament tal-Kummissjoni (KE) Nru 885/2006 (2) u mal-Artikolu 31 tar-Regolament tal-Kunsill (KE) Nru 1290/2005
               
                           —
                        
                        
                           F’dan ir-rigward, ir-rikorrenti tinvoka l-ksur tal-Artikolu 41 tal-Karta tad-Drittijiet Fundamentali tal-Unjoni Ewropea, moqri flimkien mal-Artikoli 11 u 16 tar-Regolament tal-Kummissjoni Nru 885/2006 u mal-Artikolu 31 tar-Regolament tal-Kunsill Nru 1290/2005 (3), peress li l-Kummissjoni inkludiet a posteriori s-snin finanzjarji 2010 sa 2012 fl-investigazzjonijiet Nru VT/VI/2009/004/CZ u Nru VT/VI/2009/101/CZ.
                        
                     
         
      (1)  Regolament tal-Kunsill (KE) Nru 479/2008, tad-29 ta’ April 2008, dwar l-organizzazzjoni komuni tas-suq tal-inbid, li jemenda r-Regolamenti (KE) Nru 1493/1999, (KE) Nru 1782/2003, (KE) Nru 1290/2005, (KE) Nru 3/2008 u li jħassar ir-Regolamenti (KEE) Nru 2392/86 u (KE) Nru 1493/1999 (ĠU L 148, p. 1).
   
      (2)  Regolament tal-Kummissjoni (KE) Nru 885/2006, tal-21 ta’ Ġunju 2006, li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1290/2005 dwar l-akkreditazzjoni tal-aġenziji tal-ħlas u ta’ korpijiet oħrajn u l-approvazzjoni tal-kontijiet tal-FAEG u tal-FAEŻR (ĠU L 322M, p. 162).
   
      (3)  Regolament tal-Kunsill (KE) Nru 1290/2005, tal-21 ta’ Ġunju 2005, dwar il-finanzjament tal-Politika Agrikola Komuni (ĠU L 286M, p. 1).